दो साल से बंद स्वावलम्बन योजना फिर हुई शुरू
ब्यावर | राज्यसरकार की ओर से श्रम विभाग से पंजीकृत श्रमिकों के लिए एक बार फिर से स्वालम्बन पेंशन योजना शुरू हो गई है। जहां पंजीकृत श्रमिक कार्यालय में पेंशन याेजना का लाभ प्राप्त करने के लिए राशि जमा करवा सकेंगे। श्रम विभाग के अधिकारियाें ने बताया कि वर्ष 2010 में राज्य सरकार की ओर से श्रमिकों के भविष्य को सुरक्षित करने के उद्देश्य को लेकर एनपीएस स्वावलम्बन योजना शुरू की गई थी। जहां श्रम विभाग से पंजीकृत श्रमिकों का अंशदान जमा कराने के लिए एक निजी कम्पनी से करार किया गया था। जिसका 2015 मार्च में करार खत्म होने के बाद से ही इस योजना के तहत श्रमिकों से अंशदान लेने का कार्य बीच में ही बंद हो गया था। दो वर्ष तक योजना बंद होने के कारण श्रमिकों का अंशदान विभाग को जमा नहीं हो सकी। ऐसे में दो वर्ष तक योजना के बंद रहने के बाद सरकार ने नई कम्पनी से अनुबंध कर इस योजना को एक बार फिर से शुरू किया है।
विभाग के अधिकारियाें ने बताया कि इस योजना के तहत शहर के श्रम कार्यालय में 12 हजार 127 श्रमिक पंजीकृत थे। जो इस योजना के तहत इस अंशदान को जमा करवा रहे थे। लेकिन इसी प्रकार की अटल पेंशन योजना के शुरू होने से यही श्रमिक अब परेशान हो रहे है कि वह अपना पैसा किस योजना में दे। इस पर अधिकारियों ने कहा जो श्रमिक 40 वर्ष पूर्ण कर चुका है वह एनपीएस स्वालम्बन योजना में ही रहेगा तथा इससे कम उम्र वाले श्रमिक अटल पेंशन या स्वावलम्बन पेंंशन योजना किसी एक में अंशदान जमा करवा कर लाभ प्राप्त कर सकते हैं।
ब्यावर. स्वावलंबन योजना को लेकर आए प्रतिनिधि से जानकारी लेते श्रमिक।
शुक्रवार को कम्पनी की ओर से आए कर्मचारी ने एक भी श्रमिक का एनपीएस स्वालम्बन योजना के तहत अंशदान जमा नहीं कर सका। कार्यालय में मात्र श्रमिक यहीं पूछते रहे कि इस बार अंशदान जमा करवाने पर कहीं फिर से कम्पनी योजना को बंद ना करवा दे, ऐसे में श्रमिक अपना पैसा िनकलवाने के लिए कार्यालय के चक्कर ही काटता रहेगा। श्रमिक गिराराज सिंह भंवर लाल ने बताया कि वह 2010 से योजना के नियमों के तहत प्रत्येक वर्ष एक हजार रुपए का अंशदान जमा करवा रहे थे। आखरी बार कार्यालय में अंशदान उन्होंने 2015 के मार्च में जमा करवाया था। जिसके बाद से कार्यालय में कर्मचारी नहीं आने के कारण अंशदान जमा नहीं हो सका। ऐसे में एक बार फिर से योजना शुरू होने पैसा कैसे जमा करवाए,यदि फिर से गायब हो गए तो हम श्रमिक कहा जाएगें।
^स्वालम्बन योजना के लिए प्रत्येक शुक्रवार कम्पनी की ओर से एक कर्मचारी श्रम विभाग कार्यालय आएगा। जहां श्रमिक इस योजना के तहत अपना अंशदान जमा करवा सकते है। -बीरबलसिंह, स्टेट कॉडिनेटर अिधकारी
^कार्यालयमें स्वालम्बन योजना के तहत प्रत्येक शुक्रवार एक कर्मचारी के आने का दिन तय हुआ है। जहां एक बार फिर से श्रमिक इस योजना का लाभ लेने के लिए अंशदान जमा करवा सकता है। -के.एस.झीबा,श्रम अधिकारी, ब्यावर
hin_Deva hin_Deva hin_Deva hin_Deva hin_Deva hin_Deva hin_Deva